rejauldu/bengali-wikipedia huggingface dataset:
শম্ভুনাথ পণ্ডিত (জন্ম: ১৮২০ - মৃত্যু: ৬ জুন ১৮৬৭) একজন বাঙালি আইনজীবী, কলকাতা হাইকোর্টের প্রথম ভারতীয় বিচারপতি এবং বাংলার নবজাগরণের উল্লেখযোগ্য ব্যক্তিত্ব।   জন্ম ও শিক্ষাজীবন  তার জন্ম হয়েছিল কলকাতায়। পিতা সদাশিব পণ্ডিত ছিলেন কাশ্মীরি পণ্ডিত বংশোদ্ভূত। কাকার কাছে প্রতিপালিত হন শম্ভুনাথ এবং লক্ষ্ণৌতে উর্দু ভাষা ও ফারসি শিক্ষা নেন। ১৪ বছর বয়েসে কলকাতার ওরিয়েন্টাল সেমিনারি স্কুলে পড়া শুরু করেন।   কর্মজীবন  ১৮৪১ সালে সদর দেওয়ানী কোর্টের নথি সংরক্ষকের কাজে যোগ দেন তিনি। আইন বিষয়ে অভিজ্ঞতা সঞ্চয় করে মুহুরীর পদ পান ১৮৪৫ সালে। এই সময় একটি আইন বিষয়ক বই রচনা করলে সরকারের সু নজর পড়ে তার ওপর। ১৮৪৮ খ্রিষ্টাব্দে আইন পরীক্ষায় পাশ করে ফৌজদারি শাখায় ওকালতি করতে থাকেন। ১৮৫৫ সালে প্রেসিডেন্সি কলেজের আইনের অধ্যাপক, ১৮৬২ সালে সিনিয়র সরকারি আইনজীবী নির্বাচিত হন। ১৮৬৩ সালে কলকাতা উচ্চ আদালতে প্রথম ভারতীয় বিচারপতি হিসেবে কাজ শুরু করেন ও আমৃত্যু এই পদে আসীন ছিলেন। হিন্দু প্যাট্রিয়ট পত্রিকায় আইন বিষয়ে প্রবন্ধ লিখতেন। ভবানীপুর ব্রাহ্মসমাজের সভাপতি এবং ৩১/১০/১৮৫১ তারিখে প্রতিষ্ঠিত ব্রিটিশ ইণ্ডিয়ান অ্যাসোসিয়েশনের প্রতিষ্ঠাতা-সদস্য ছিলেন। ১৮৪৯ সালে বেথুন স্কুল প্রতিষ্ঠা হলে দৃষ্টান্ত স্থাপন করতে ও স্ত্রী শিক্ষায় উৎসাহ প্রদান করতে নিজের কন্যাকে সেখানে ভর্তি করেন। লাখেরাজ জমি সম্পর্কে তার মতামত এ সম্পর্কে বিচার-ব্যবস্থা সহজ করেছেন। রেগুলেশন ল' সম্পর্কে তার রচনা এবং পিয়ার্সনের 'বাক্যবলী' গ্রন্থে তার আইন সম্পর্কে বঙ্গীকরণ উল্লেখযোগ্য। আদি ব্রাহ্মসমাজে ঈশ্বর সম্পর্কে তার উল্লেখযোগ্য রচনা হল - 'On the being of God'.  বিচার ব্যবস্থা ও আইন সম্পর্কে তার বহু রচনা রয়েছে।   পুরস্কার ও সম্মাননা  কলকাতা শহরে তার নামে একটি বৃহৎ হাসপাতাল ও একটি রাজপথ তার নামে নামাঙ্কিত রয়েছে। কলিকাতা হাইকোর্টে তার একটি মুর্তি প্রতিষ্ঠিত আছে।   তথ্যসূত্র   বিষয়শ্রেণী:বাঙালি আইনজীবী বিষয়শ্রেণী:ভারতীয় বিচারপতি বিষয়শ্রেণী:বাঙালি বিচারপতি বিষয়শ্রেণী:বাংলার নবজাগরণ বিষয়শ্রেণী:১৮২০-এ জন্ম বিষয়শ্রেণী:১৮৬৭-এ মৃত্যু বিষয়শ্রেণী:কলকাতার পণ্ডিত বিষয়শ্রেণী:ব্রাহ্ম বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় সমাজকর্মী বিষয়শ্রেণী:ভারতীয় আইনজীবী বিষয়শ্রেণী:ভারতীয় আইনবিদ বিষয়শ্রেণী:ভারতীয় বিচারক বিষয়শ্রেণী:২০শ শতাব্দীর ভারতীয় লেখক বিষয়শ্রেণী:ভারতীয় পুরুষ লেখক বিষয়শ্রেণী:ভারতীয় ধর্মীয় লেখক বিষয়শ্রেণী:পশ্চিমবঙ্গের সমাজকর্মী বিষয়শ্রেণী:কলকাতা উচ্চ আদালতের বিচারক
রিকেন কাকুশিন্তো (  ) ছিল জাপানের একটি রাজনৈতিক দল।   ইতিহাস  ১৮৯৪ সালের মে মাসে দোমেই সেইশা এবং দোশি সেইশার একীভূতকরণের মাধ্যমে দলটি প্রতিষ্ঠিত হয়। এ দলটি ১৮৯৪ সালের মার্চ মাসের নির্বাচনে ৪২টি আসন জিতেছিল। যদিও একীভূতকরণের সময় পর্যন্ত মাত্র ৪০ জন জাতীয় ডায়েট সদস্য অবশিষ্ট ছিলেন। পরে পাঁচজন সদস্য চুগোকু প্রগতিশীল দল প্রতিষ্ঠার জন্য আলাদা হয়ে যান।Fukui, p458  ১৮৯৪ সালের সেপ্টেম্বরের নির্বাচনে এটি ৩০টি আসন জিতেছিল। ১৮৯৬ সালের ফেব্রুয়ারিতে এটি রিক্কেন কাইশিন্তো, চুগোকু প্রগ্রেসিভ পার্টি, টেইকোকু জায়েসি কাকুশিন-কাই এবং ওতে ক্লাবের সাথে একীভূত হয়ে শিমপোতো গঠন করে।Haruhiro Fukui (1985) Political parties of Asia and the Pacific, Greenwood Press, p475   নির্বাচনের ফলাফল  নির্বাচননেতাআসনঅবস্থাসেপ্টেম্বর ১৮৯৪   তথ্যসূত্র   বিষয়শ্রেণী:১৮৯৪-এ প্রতিষ্ঠিত রাজনৈতিক দল বিষয়শ্রেণী:১৮৯৬-এ বিলুপ্ত রাজনৈতিক দল
মোহাম্মাদ মাকসুদুর রহমান বাংলাদেশ সেনাবাহিনীর অবসরপ্রাপ্ত একজন মেজর জেনারেল। সর্বশেষ তিনি বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ (বিআইআইএসএস) এর  মহাপরিচালক ছিলেন। তার পূর্বে প্রতিরক্ষা ক্রয় মহাপরিদপ্তরের (ডিজিডিপি) মহাপরিচালকের দায়িত্ব পালন করেছেন। ১০ পদাতিক ডিভিশন জেনারেল অফিসার কমান্ডিং (জিওসি) হিসেবে কক্সবাজারের রামুতে দায়িত্ব পালন করেন। বাংলাদেশ ইনস্টিটিউট অব পিস এন্ড সিকিউরিটি  ট্রেনিং এর কমান্ড্যান্ট জেনারেল ছিলেন। রাষ্ট্রপতির গার্ড রেজিমেন্টের কমান্ডার ছিলেন (পিজিআর)। ডিফেন্স সার্ভিসেস কমান্ড অ্যান্ড স্টাফ কলেজের ডিরেক্টরিং স্টাফ হিসেবে কাজ করেন (ডিএসসিএসসি)।    কর্মজীবন  ইনফ্যান্টরি রেজিমেন্টে বাংলাদেশ সেনাবাহিনীতে ২০ ডিসেম্বর ১৯৮৫ সালে কমিশন করা হয়। ১৩তম বিএমএ দীর্ঘ কোর্সের অংশ ছিলেন।  মিরপুরের ডিফেন্সিং স্টাফ কমান্ড অ্যান্ড স্টাফ কলেজের ডিরেক্টরিং স্টাফ হিসেবেও দায়িত্ব পালন করেন। ১৯ নভেম্বর, ২০১৩ থেকে ১৯ নভেম্বর ২০১৫ পর্যন্ত তিনি বাংলাদেশ ইনস্টিটিউট অব পিস এন্ড সিকিউরিটি  ট্রেনিং এর কমান্ড্যান্ট জেনারেল ছিলেন। প্রেসিডেন্ট গার্ড রেজিমেন্ট (পিজিআর)  তিনি কমান্ডার হিসাবেও দায়িত্ব পালন করেন।  তিনি মিরপুরের ডিফেন্স সার্ভিসেস কমান্ড এবং স্টাফ কলেজের স্নাতক। তিনি মালয়েশিয়ায় ভিআইপি সুরক্ষা কোর্স সম্পন্ন করেছেন। বগুড়া ক্যান্টনমেন্টে ও জালালাবাদ ক্যান্টনমেন্টের স্কুল অব ইনফ্যান্ট্রি অ্যান্ড টেকটিক্স (এসআইএন্ড টি) এর প্রশিক্ষক এবং নন কমিশনার অফিসার একাডেমী (এনসিওএ) হিসেবে কাজ করেন। ১০ম পদাতিক ডিভিশন এবং কক্সবাজার এলাকাকের এরিয়া কমান্ডার ছিলেন। এরপর তিনি মহাপরিচালক (ডিজিপিপি) হিসাবে দায়িত্ব পালন করছেন। তিনি ২০২২ সালের সেপ্টেম্বরে অবসরে যান।   জাতিসংঘ মিশন  সুদান এর দারফুরের ইউএনএএমআইডি - এর ডেপুটি ফোর্স কমান্ডার হিসাবে দায়িত্ব পালন করেছিলেন।   তথ্যসূত্র   বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী
হাফিজ জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।   অবস্থান  এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ড উপজেলার বারো আউলিয়া শিল্পাঞ্চলে অবস্থিত।   ইতিহাস  এই শিল্প প্রতিষ্ঠানটি ১৯৬৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।   অবকাঠামো  এই বৃহদায়তন শিল্প-কমপ্লেক্সটি ৬৬.৩৩ একর জায়গা জুড়ে অবস্থিত।   কর্মরত শ্রমিক ও ব্যবস্থাপনা  এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে সাড়ে তিনহাজার শ্রমিক-কর্মকর্তা কর্মরত আছে।   উৎপাদন ক্ষমতা  এই মিলে রয়েছে ৪৭৭ হেসিয়ান ও ২৩৩ সেকিং লুম এবং গড়ে এর মাসিক উৎপাদন ক্ষমতা ৪৫৮ মেট্রিক টন হেসিয়ান ও ৭৩৮ মেট্রিক টন সেকিং লুম।   উৎপাদিত পণ্য   কাপড়  থলে।   আরও দেখুন   বাংলাদেশ পাটকল করপোরেশন;  বাংলাদেশের পাটকলগুলোর তালিকা।   তথ্যসূত্র    বহিঃসংযোগ   হাফিজ জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।  বিষয়শ্রেণী:১৯৬৪-এ প্রতিষ্ঠিত বিষয়শ্রেণী:বাংলাদেশের পাটকল
বিরঝরা মহাবিদ্যালয় হল একটি শিক্ষাদান-সংক্রান্ত মহাবিদ্যালয়। সাধারণত, এটি বিরঝরা সায়েন্স কলেজ নামেই বেশি পরিচিত। এটি ১৯৮৬ সালে বঙাইগাঁও, আসাম, ভারতে প্রতিষ্ঠা করা হয়।  পঠনীয় বিষয়সমূহ কোর্সগুলি বিরঝরা মহাবিদ্যালয় একটি বহু-পাঠ্যক্রমবিশিষ্ট(স্নাতক বিজ্ঞান, তথ্য প্রযুক্তি)  ও সহ-শৈক্ষিক স্নাতক মহাবিদ্যালয় যা গুয়াহাটি বিশ্ববিদ্যালয়ের অধিভুক্ত। প্রথাগত স্নাতক বিষয় ছাড়াও, মহাবিদ্যালয়টিতে তথ্য প্রযুক্তি(ইনফরমেশন টেকনোলোজি)-তেও বহু কোর্স আছে। মহাবিদ্যালয়টিতে উপলব্ধ কোর্সগুলি হল:  তিন বছরের বিজ্ঞানে স্নাতক (সম্মান) কোর্স (ষাণ্মাসিক পদ্ধতি)  তিন বছরের বিজ্ঞানে স্নাতক (সাধারণ) কোর্স (ষাণ্মাসিক পদ্ধতি)  তিন বছরের বৃত্তিমূলক শিক্ষায় তথ্য প্রযুক্তিতে স্নাতক (ষাণ্মাসিক পদ্ধতি)  তথ্য প্রযুক্তিতে সার্টিফিকেট কোর্স (এক বছর)  কম্পিউটার অ্যাপলিকেশন-এ স্নাতকোত্তর ডিপ্লোমা (পিজিডিসিএ, PGDCA)  মাশরুম চাষ-এ সার্টিফিকেট কোর্স  বিষয়সমূহ স্নাতকের(সম্মান, honours)বিষয়সমূহ - গণিত, পদার্থবিদ্যা, রসায়ন, উদ্ভিদবিজ্ঞান, প্রাণিবিজ্ঞান, পরিসংখ্যান স্নাতকের(সাধারণ, general)বিষয়সমূহ - ইংরেজি, গণিত, পদার্থবিদ্যা, রসায়ন, উদ্ভিদবিজ্ঞান, প্রাণিবিজ্ঞান, পরিসংখ্যান, অর্থনীতি, তথ্য প্রযুক্তি  শিক্ষার অন্যান্য মাধ্যমসমূহ উপরের বিষয়সমূহ ছাড়াও, দূর শিক্ষা কোর্সের মাধ্যমেও অনেক বিষয় পড়ানো হয়। মহাবিদ্যালয়ে দূর শিক্ষা দায়ী প্রতিষ্ঠানসমূহ হল  ইন্দিরা গান্ধী মুক্ত বিশ্ববিদ্যালয় (IGNOU)  কৃষ্ণ কান্ত সন্দিকি রাজ্যিক মুক্ত বিশ্ববিদ্যালয় (KKHSOU)  ইনস্টিটিউট অব্ ডিসটেন্ট লার্নিং, গুয়াহাটি বিশ্ববিদ্যালয় (IDOL)  তথ্যসূত্র  বহিঃসংযোগ বিরঝরা মহাবিদ্যালয়  বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:গুয়াহাটি বিশ্ববিদ্যালয় বিষয়শ্রেণী:আসামের বিশ্ববিদ্যালয় ও কলেজ বিষয়শ্রেণী:১৯৮৬-এ আসামে প্রতিষ্ঠিত বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ বিষয়শ্রেণী:বঙাইগাঁও জেলা
ক্রিস্টোফার জেমস টাভারে (; ; জন্ম: ২৭ অক্টোবর, ১৯৫৪) কেন্টের অরপিংটন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৯ সময়কালের মধ্যে একত্রিশ টেস্ট ও ঊনত্রিশটি একদিনের আন্তর্জাতিকে ইংল্যান্ডের প্রতিনিধিত্ব করেছেন ‘টেভ’ ডাকনামে পরিচিত ক্রিস টাভারে।  অক্সফোর্ড বিশ্ববিদ্যালয়, কেন্ট ও সমারসেটের পক্ষে আক্রমণধর্মী ডানহাতি ব্যাটসম্যান হিসেবে খেলতেন। তার খেলার ধরনের অন্যতম বৈশিষ্ট্য ছিল দীর্ঘ সময় ধরে ক্রিজে অবস্থান করা। এ সময়ে তিনি খুব কম রানই সংগ্রহ করার সক্ষমতা দেখিয়েছেন।   খেলোয়াড়ী জীবন  টাভারে সেভেনোক্স স্কুলে অধ্যয়ন করেন। এরপর অক্সফোর্ডের সেন্ট জোন্স কলেজ থেকে প্রাণিবিদ্যায় স্নাতক ডিগ্রি সম্পন্ন করেন। টেস্ট দলে নিজের সহজাত খেলাকে তুলে ধরেন। প্রসিদ্ধ রক্ষণধর্মী খেলোয়াড় হিসেবে বল ঠেকিয়ে রাখার জন্য পরিচিতি পান তিনি।Dave Warner, Cricket's Hall of Shame, Fremantle Arts Centre Press, , 1998, p. 39. ১৯৮১ সালের অ্যাশেজ সিরিজের ওল্ড ট্রাফোর্ড টেস্টে ৬৯ ও ৭৮ রানের ইনিংস খেলেন তিনি। তবে, ক্রিজে বারো ঘণ্টা সময় পার করেন ক্রিস টাভারে।  ১৯৮২ সালে পাকিস্তানের বিপক্ষে ৫০ রান তোলার জন্য পাঁচ ঘণ্টা পঞ্চাশ মিনিট ব্যয় করেন। এ ইনিংসটি ইংল্যান্ডের ইতিহাসে দ্বিতীয় মন্থরতম ইনিংসের মর্যাদা পায়। ১৯৮১-৮২ মৌসুমে ভারত সফরে ইংল্যান্ড দলের সদস্য হিসেবে যান। ষাড়ে ছয় ঘণ্টা ক্রিজে থেকে মাত্র ৩৫ রান তুলেন তিনি।  ২০১২ সালে টাভারের রান সংগ্রহের বিষয়ে অ্যালেক্স ম্যাসি মন্তব্য করেন যে, প্রকৃতপক্ষে আত্মরক্ষার অবস্থা না থাকা স্বত্ত্বেও তিনি বল আটকাতেন। ২৫ টেস্টে অংশগ্রহণের পর ১৯৮৪ সালে শ্রীলঙ্কার বিপক্ষে সময়ক্ষেপণের ১৪ রান সংগ্রহ করায় দল থেকে বাদ পড়েন। ১৯৮৯ সালে পুনরায় দলে খেলার জন্য ডাক পান ও অস্ট্রেলিয়ার বিপক্ষে টেস্ট খেলায় অংশ নেন তিনি।   কাউন্টি ক্রিকেটে অংশগ্রহণ  কেন্ট দলে তিন বছর অধিনায়কের দায়িত্বে ছিলেন। ১৯৮৬ সালে ক্রিস কাউড্রে’র স্থলাভিষিক্ত হন তিনি। ১৯৮৮ সালে আর্থিক সুবিধাগ্রহণের খেলায় অংশ নেন। এরপর ১৯৮৯ সালে সমারসেটে চলে যান ও অধিনায়কের দায়িত্বভার গ্রহণ করেন।   অবসর  খেলোয়াড়ী জীবন থেকে অবসর নেয়ার পর সেভেনোক্স স্কুলের প্রাক্তন শিক্ষার্থী ক্রিস টাভারে জীববিদ্যার শিক্ষক হিসেবে কাজ করছেন। বিশিষ্ট কৌতুক অভিনেতা জিম টাভারে সম্পর্কে তার কাকাতো ভাই।   তথ্যসূত্র    আরও দেখুন   ভিক মার্কস  ক্রিস কাউড্রে  আসিফ ইকবাল (ক্রিকেটার)  ১৯৮৩ ক্রিকেট বিশ্বকাপ দলসমূহ  অ্যাশেজ সিরিজের তালিকা  ইয়র্কশায়ার কাউন্টি ক্রিকেট ক্লাব  ইংরেজ টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  আনুষ্ঠানিক কাউন্টি চ্যাম্পিয়নশিপ বিজয়ী দলের তালিকা  ব্রিটিশ ইউনিভার্সিটিজ ক্রিকেট দল   বহিঃসংযোগ       বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার বিষয়শ্রেণী:অক্সফোর্ড বিশ্ববিদ্যালয়ের ক্রিকেটার বিষয়শ্রেণী:অক্সফোর্ড ও কেমব্রিজ বিশ্ববিদ্যালয়ের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংরেজ প্রাণিবিজ্ঞানী বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:কেন্ট ক্রিকেট অধিনায়ক বিষয়শ্রেণী:ব্রিটিশ ইউনিভার্সিটিজের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:সমারসেটের ক্রিকেটার বিষয়শ্রেণী:সমারসেট ক্রিকেট অধিনায়ক বিষয়শ্রেণী:ওরপিংটনের ব্যক্তি বিষয়শ্রেণী:ইয়ং ইংল্যান্ডের ক্রিকেটার বিষয়শ্রেণী:সেন্ট জনস কলেজ, অক্সফোর্ডের প্রাক্তন শিক্ষার্থী বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
৪ নং চাকিরপশার ইউনিয়ন পরিষদ রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন পরিষদ।   নামকরণ  এই এলাকাএকটি বিল আছে যার নাম চাকিরপশার বিল। এলাকায় একটি বিলও ছিল। এই বিলটিতে বাহির থেকে অনেক মৎস শিকারী এসে মৎস শিকার করেন। গ্রামের লোকেরা এসে এই বিলটিতে মাছ ধরে ।এই বিলটিএলাকারএকটিঐতিহ্যবাহী বিল। আর এই বিলের নাম থেকে চাকিরপশার ইউনিয়নের নাম করণ করা হয়।   শিক্ষা প্রতিষ্ঠান   কলেজঃ ৩টি।    ধর্মীয় প্রতিষ্ঠান   মসজিদ মোট = ২ টি  মন্দির মোট = ২২ টি।   ওয়ার্ড সমূহ ও জনসংখ্যা    ১নং চাকিরপশার তালুক, মোট জনসংখ্যা= ২৫৫০ জন  ২ নং চাকিরপশার পাঠক পশ্চিম, মোট জনসংখ্যা=১৩৩০জন  ৩নং চাকিরপশার পাঠক পূর্ব, মোট জনসংখ্যা=২৫২২জন  ৪ নং রতিরাম কমলওঝাঁ, মোট জনসংখ্যা=২৯২০জন  ৫ নং তালুক আষাঢ়ু/অর্জূণমিশ্র, মোট জনসংখ্যা=২০২০জন  ৬নং খুলিয়াতারী/পীরমামুদ, মোট জনসংখ্যা=২২২৫জন  ৭নং তালুক সাকোয়া/তালুক নাককাটি/চকনাককাটি, মোট জনসংখ্যা=২০৩৩জন  ৮নং সোনাবর/ছুটু/বাজেমুজরই, মোট জনসংখ্যা=২২৪৬জন  ৯নং তালুক কানুয়া/জয়দেব হায়াৎ, মোট জনসংখ্যা=২৭২০জন।   বিভিন্ন প্রতিষ্ঠান   তহশিল অফিস- ১ টি  কমিউনিটি ক্লিনিক- ৬টি  ডাকঘর- ২টি  ব্যাংক- ২ টি  বহুমূখী সমবায় সমিতি- ৮টি। বে-সরকারি সংস্থা- ১৫ টি।    ইউনিয়নের জমির পরিমান  মোট জমি ৭৫৫৯ একর  আঝারি জমির পরিমান : ৬০%  উঁচু জমির পরিমান : ৭০%  খাস জমির পরিমান :‌‌ ২.৭৯ একর  পতিত জমি = ১৭৭৬ একর।   হাটবাজার   নাককাটি হাট  আমতলী বাজার  মীলেরপাড় বাজার  দীনোবাজার।  ভুদরুর বাজার  ফুঁলখার চাকলা বাজার   দর্শনীয় স্থান   ঠাটমারী বধ্যভূমি  পাঠক কালী মন্দির  চাকিরপশার বিল  আমতলি সর্ব্বজনীন দূর্গামন্দির   বিশিষ্ট ব্যাক্তি  ভবানী পাঠক ব্রিটিশ বিদ্রোহী   তথ্যসূত্র
মেক ইন ইন্ডিয়া ভারত সরকারের একটি সদর্থক উদ্যোগ। এটি মুলত বিদেশি বহুজাতিক সংস্থাকে ভারতে তাদের পণ্য উৎপাদন করতে উৎসাহিত করার একটি প্রয়াস। ২৫শে সেপ্টেম্বর ২০১৪(৮ই আশ্বিন ১৪২১) সালে প্রধানমন্ত্রী নরেন্দ্র মোদী ভারতকে বিশ্বব্যাপী বিদেশি বিনিয়গের এক পীঠস্থান হিসাবে পরিচিতি দিতে মেক ইন ইন্ডিয়ার সূচনা করেন যা ভবিষ্যতে আমেরিকা যুক্তরাষ্ট্র চিন সহ সমস্ত দেশকে পিছনে ফেলে দেবে।.  ২৫ সেপ্টেম্বর ২০২৪ তারিখে, ভারত মেক ইন ইন্ডিয়া উদ্যোগের ১০ম বার্ষিকী উদযাপন করেছে, যা দেশের উৎপাদন খাত এবং রপ্তানির ওপর গভীর প্রভাব ফেলেছে।   ইতিহাস  প্রধানমন্ত্রী নরেন্দ্র মোদী ২৫শে সেপ্টেম্বর ২০১৪ সালে বিজ্ঞান ভবনে আয়োজিত একটি অনুষ্ঠানে মেক ইন ইন্ডিয়ার সূচনা করেন। ২৯শে ডিসেম্বর ২০১৪ সালে শিল্পনীতি ও উন্নয়ন দপ্তর আয়োজিত একটি সভায় প্রধানমন্ত্রী মোদী এবং তার সভাসদবর্গ(cabinet ministers), সকল রাজ্যের মুখ্যসচিব, বিভিন্ন শিল্পপতি উপস্থিত ছিলেন।   সংক্ষিপ্ত বিবরণ  এটির সূচনার মুখ্য উদ্দেশ্য হল ভারতের অর্থনীতির ভিত্তি ২৫ টি বিভাগে কর্মসংস্থান ও গুণগত নৈপুন্যতা-দক্ষতা বৃদ্ধি করা।. শুধু গুণগত নিপুণতাই নয় একি সঙ্গে পরিবেশ বান্ধবতার উপরেও জোর দেওয়া হয়েছে। এই উদ্যোগের মাধ্যমে ভারতে আর্থিক বিনিয়োগের সাথে প্রযুক্তিক বিনিয়োগও আশা করা হচ্ছে।  মেক ইন ইন্ডিয়ার এই অভিযানকে পরিকল্পনাকে রূপ দিয়েছে মার্কিন বিজ্ঞাপন সংস্থা Wieden+Kennedy।  এই উদ্যোগের আওতায় থাকা ২৫টি বিভাগের পুস্তিকা এবং ওয়েব পোর্টাল উন্মোচিত হয়েছে। এই উদ্যোগ চালু করার আগে বিভিন্ন খাতে বিদেশী বিনিয়োগের পথ শিথিল করা হয়েছে। লাইসেন্সের জন্য আবেদন অনলাইন উপলব্ধ করা হয়েছে এবং লাইসেন্স বৈধতা তিন বছর বৃদ্ধি করা হয়েছে। এছাড়াও অন্যান্য আরও কিছু নিয়ম ও পদ্ধতি শিথিল করা হয়েছে।.  ২০১৪এর আগস্ট মাসে ভারতের মন্ত্রিপরিষদ(Cabinet of India) প্রতিরক্ষা ক্ষেত্রে ৪৯% এবং ভারতীয় রেলের পরিকাঠামো গঠনে ১০০% সরাসরি বিদেশি বিনিয়োগের(FDI) অনুমোদন দিয়েছে। এর আগে প্রতিরক্ষা ক্ষেত্রে ২৬% এবং রেলে কোন বিদেশি বিনিয়োগের অনুমোদন ছিল না। ভারতের প্রতিরক্ষা ক্ষেত্রে বিদেশি আমদানি কমানোর আশা করা হচ্ছে। আগে একটি মাত্র ভারতীয় কোম্পানি ৫১% বাজার দখল করে রাখতে পারত, বর্তমানে একাধিক কোম্পানির ক্ষেত্রে সেই সুবিধা আছে।  সেপ্টেম্বর ২০১৪ থেকে নভেম্বর ২০১৫ এর মধ্যে ভারত সরকার বিভিন্ন সংস্থার কাছ থেকে ইলেকট্রনিক্সের বিভিন্ন যন্ত্রাংশ তৈরির জন্য ₹১.২০ লক্ষ কোটি বিনিয়োগের প্রস্তাব পেয়েছে।  এপ্রিল-জুন'১৫ এই তিন মাসের মধ্যে ভারতে বিক্রিত স্মার্টফোনের ২৪.৮%ই হল ভারতে উৎপাদিত, যা এর আগের তিন মাসের তুলনায় ১৯.৯% বৃদ্ধি পেয়েছে।  বিভাগ ভারতীয় অর্থনীতির নিম্নলিখিত বিষয় গুলোর উপরে মেক ইন ইন্ডিয়া গুরুত্ব দিয়েছে:  অটোমোবাইল অটোমোবাইল কম্পোনেন্ট বিমানচালনা বায়োটেকনোলজি রাসায়নিক পদার্থসমূহ নির্মাণ প্রতিরক্ষা বিষয়ক উৎপাদন বৈদ্যুতিক যন্ত্রপাতি ইলেকট্রনিক সিস্টেম খাদ্য প্রক্রিয়াকরণ তথ্য প্রযুক্তি ও ব্যবসা-প্রতিষ্ঠান প্রক্রিয়া বিষয়ক ব্যবস্থাপনা চামড়া মিডিয়া ও বিনোদন খনন তেল এবং গ্যাস  ফার্মাসিউটিক্যালস  বন্দর ও নৌপরিবহন   রেলপথ  নবায়নযোগ্য শক্তি  সড়ক ও জনপথ  মহাকাশ গবেষণা  বস্ত্র ও গার্মেন্টস  তাপ শক্তি  পর্যটন ও আতিথেয়তা  অনাময়   তথ্যসূত্র   বিষয়শ্রেণী:ভারতের অর্থনৈতিক ইতিহাস (১৯৯১-বর্তমান) বিষয়শ্রেণী:২০১৪-এ ভারতে প্রতিষ্ঠিত বিষয়শ্রেণী:মোদী প্রশাসনের উদ্যোগ বিষয়শ্রেণী:ভারতের স্লোগান
বিবরণটাইপ করবেন	দেখতে পাবেন যেকোন স্থানে প্রযোজ্য লেখা বাঁকা করা (italic)''বাঁকা''বাঁকা লেখা গাঢ় করা'''গাঢ়'''গাঢ় লেখা গাঢ় ও বাঁকা করা'''''গাঢ় ও বাঁকা'''''গাঢ় ও বাঁকা অন্তঃসংযোগ (উইকিপিডিয়ার ভেতরে কোন পৃষ্ঠাকে নির্দেশ করে)[[পৃষ্ঠার নাম]] [[পৃষ্ঠার নাম|যা দেখাতে চান]]পৃষ্ঠার নাম যা দেখাতে চান বহিঃসংযোগ (অন্য সাইটের দিকে নির্দেশ করে)[http://www.example.com] [http://www.example.com|যা দেখাতে চান]  http://www.example.com   যা দেখাতে চান http://www.example.com উইকি মার্ক-আপ এড়াতে চাইলে''মার্ক-আপ'' <nowiki>কোন ''মার্ক-আপ'' নয়</nowiki>মার্ক-আপ  কোন ''মার্ক-আপ'' নয় বিষয়শ্রেণী[[category:বিষয়শ্রেণীর নাম]]নিবন্ধের একেবারে নীচে বিষয়শ্রেণী দেখতে পাবেন কেবল লাইনের শুরুতে প্রযোজ্য বিভিন্ন আকারের শিরোনাম==১ম স্তর== ===২য় স্তর=== ====৩য় স্তর==== =====৪র্থ স্তর=====১ম স্তর ২য় স্তর ৩য় স্তর ৪র্থ স্তর বুলেট তালিকা* এক * দুই ** দুই দশমিক এক * তিন এক  দুই  দুই দশমিক এক  তিন সংখ্যানুক্রমিক # এক # দুই ## দুই দশমিক এক # তিন এক  দুই  দুই দশমিক এক  তিন সংজ্ঞার্থ তালিকা;সংজ্ঞার্থ :আইটেম ১ :আইটেম ২সংজ্ঞার্থ আইটেম ১ আইটেম ২ অপরিবর্তিত লেখাপ্রত্যেক লাইনের শুরুতে 'স্পেইস' অবিন্যস্ত মনোস্পেইসড লেখা তৈরি করে  প্রত্যেক লাইনের শুরুতে 'স্পেইস' অবিন্যস্ত মনোস্পেইসড লেখা তৈরি করে।  Monospaced   আরও দেখুন চিটশিট ছবি এবং .pdf সংস্করণ, প্রিন্টিং এর জন্য। খেলাঘর ব্যবহার করুন যেমন সম্পাদনার সাথে পরীক্ষণের জন্য খেলাঘর। আদর্শ নিবন্ধ সহায়িকা একটি "আদর্শ নিবন্ধ" তৈরি করতে প্রয়োজনীয় উপাদানের একটি নজর তালিকা প্রদান করে।   __NOTOC__ __NOEDITSECTION__
ফিফা আন্তঃমহাদেশীয় কাপ () হল একটি ফিফা পরিচালিত ভবিষ্যত ক্লাব ফুটবল প্রতিযোগিতা। প্রথম সংস্করণটি ২০২৪ সালে অনুষ্ঠিত হয়েছিল৷ প্রতিযোগিতায় ফিফা এর ছয়টি কনফেডারেশনের ক্লাব চ্যাম্পিয়ন দল উপস্থিত হয়েছে এবং ইউরোপীয় দল ফাইনালে সরাসরি খেলছে। নকআউট টুর্নামেন্ট হিসাবে এটি খেলা হয়েছিল৷  ইতিহাস ১৬ ডিসেম্বর ২০২২-এ, ফিফা কাউন্সিল ২০২৫ সালে শুরু হওয়া ফিফা ক্লাব বিশ্বকাপের সাতটি থেকে বত্রিশটি দল সম্প্রসারণের অনুমোদন দেয়। ২০২৩ সালের টুর্নামেন্টটি তাই আগের ফরম্যাটের অধীনে শেষ খেলা ছিল। যাইহোক, কনফেডারেশনগুলি ফিফার কাছে তাদের শীর্ষ ক্লাব প্রতিযোগিতার চ্যাম্পিয়নদের "প্রতিদ্বন্দ্বিতাকে উদ্দীপিত" করার জন্য বার্ষিক একে অপরের সাথে খেলার প্রয়োজনীয়তা প্রকাশ করেছে। তাই, ১৪ মার্চ ২০২৩-এ, ফিফা কাউন্সিল ২০২৪ সালে শুরু হওয়া একটি বার্ষিক ক্লাব প্রতিযোগিতার জন্য একটি ধারণা অনুমোদন করে, পরে ফিফা আন্তঃমহাদেশীয় কাপ নামে নামকরণ করা হয়। এটি ফিফার ছয়টি কনফেডারেশনের শীর্ষ ক্লাব প্রতিযোগিতার চ্যাম্পিয়নদের দেখাবে, যেমন এএফসি চ্যাম্পিয়ন্স লিগ, ক্যাফ চ্যাম্পিয়ন্স লিগ, কনকাকাফ চ্যাম্পিয়নস কাপ, কোপা লিবের্তাদোরেস, ওএফসি চ্যাম্পিয়ন্স লিগ এবং উয়েফা চ্যাম্পিয়ন্স লিগ।  টুর্নামেন্টের উদ্বোধনী সংস্করণ ২০২৪ সালের ডিসেম্বরে অনুষ্ঠিত হয়েছিল।  বিন্যাস প্রতিযোগিতায় উয়েফা ব্যতীত সমস্ত কনফেডারেশনের ক্লাবগুলির মধ্যে আন্তঃমহাদেশীয় প্লে-অফের একটি সিরিজ খেলা হবে। উয়েফার ক্লাব ফাইনালে সরাসরি সুযোগ পাবে। ওএফসি চ্যাম্পিয়ন্স লিগ বিজয়ী প্রথম খেলায় এএফসি চ্যাম্পিয়ন্স লিগ এলিট বা ক্যাফ চ্যাম্পিয়ন্স লিগ বিজয়ীর বিরুদ্ধে মুখোমুখি হবে। প্লে-অফ পর্ব (বছর অনুযায়ী পর্যায়ক্রমে), দ্বিতীয় প্লে-অফ পর্বে প্রথম ম্যাচআপের বিজয়ী বাকি এএফসি বা ক্যাফ চ্যাম্পিয়নের মুখোমুখি হয় এবং কনকাকাফ চ্যাম্পিয়ন্স কাপ এবং কোপা লিবের্তাদোরেসের বিজয়ীদের মধ্যে একটি ম্যাচ আপ। এএফসি/ক্যাফ/ওএফসি প্রতিনিধি এবং কনকাকাফ/কনমেবল প্রতিনিধিদের মধ্যে প্লে-অফ ফাইনাল এবং প্লে-অফের বিজয়ী এবং উয়েফা চ্যাম্পিয়নস লিগ বিজয়ীদের মধ্যে ফাইনাল একটি নিরপেক্ষ ভেন্যুতে অনুষ্ঠিত হবে, যেখানে বিজয়ী ক্লাব চ্যাম্পিয়নদের মুকুট পরবে।  ফলাফল + ফিফা আন্তঃমহাদেশীয় কাপ ফাইনালের তালিকাবছরবিজয়ী ফলাফল রানার্স-আপমাঠশহরউপস্থিতিদেশক্লাব ক্লাব দেশ২০২৪৩–০পাচুকালুসাইল স্টেডিয়ামলুসাইল, কাতার৬৭,২৪৯  মাধ্যমিক ট্রফি বিজয়ী ফাইনাল ছাড়াও, আফ্রিকান-এশিয়ান-প্যাসিফিক কাপ (এএফসি, সিএএফ এবং ওএফসি প্রতিনিধিদের দ্বারা প্রতিদ্বন্দ্বিতা), আমেরিকা ডার্বি (কনকাকাফ এবং কনমেবলের প্রতিনিধিদের দ্বারা প্রতিদ্বন্দ্বিতা) এবং চ্যালেঞ্জার কাপের (উপরে উল্লিখিত দুটি ম্যাচের বিজয়ীদের দ্বারা প্রতিদ্বন্দ্বিতা) বিজয়ী দলগুলিকে ট্রফি প্রদান করা হয়।  + ফিফা আন্তঃমহাদেশীয় কাপ মাধ্যমিক ট্রফি বিজয়ীদের তালিকাবছরচ্যালেঞ্জার কাপআমেরিকা ডার্বিআফ্রিকান-এশিয়ান-প্যাসিফিক কাপ২০২৪ পাচুকা পাচুকা আল আহলি  তথ্যসূত্র  বহিঃসংযোগ    বিষয়শ্রেণী:ফিফা আন্তঃমহাদেশীয় কাপ বিষয়শ্রেণী:২০২৩-এ প্রতিষ্ঠিত পুনরাবৃত্ত ক্রীড়া ঘটনা বিষয়শ্রেণী:ফিফা ক্লাব প্রতিযোগিতা
মার্ক মিলার () (জন্ম: ২৪ ডিসেম্বর, ১৯৬৯) একজন পুরস্কারপ্রাপ্ত স্কটল্যান্ডীয় কমিক বই লেখক। তার জন্ম হয়েছিলো স্কটল্যান্ডে কোটব্রিজ অঞ্চলে। বর্তমানে তিনি গ্লাসগোতে বসবাস করছেন। আমেরিকার বর্তমান দশকগুলোতে কমিক বই লেখকদের মধ্যে মিলারের বই-ই সবচেয়ে বেশি বিক্রিত। ২০০৭ সালের আগস্ট মাসে শিকাগোতে তিনি উইজার্ড ওয়ার্ল্ড কর্তৃক স্ট্যান লী পুরস্কার লাভ করেন।  তার রচিত ওয়ান্টেড কমিক্‌সটি ২০০৮ সালে চলচ্চিত্র হিসেবে মুক্তি পেয়েছিলো। যাতে অভিনয় করেছিলেন অ্যাঞ্জেলিনা জোলি, মরগ্যান ফ্রিম্যান, এবং জেমস ম্যাকঅ্যাভয়। ওয়ান্টেড চলচ্চিত্রটি ২০০৮ সালের ২৭ জুন মুক্তি পায়। মিলার রোমান ক্যাথলিক ধর্মের একজন অনুসারী।   তথ্যসূত্র    বহিঃসংযোগ   2000 AD profile  MillarWorld  Ultimate X the Ultimate Mark Millar comic site  The Unofficial Handbook of Marvel Comics Creators  MillarWorld forum thread detailing Millar's sabbatical  বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটীয় লেখক বিষয়শ্রেণী:শ্রমিক দল (যুক্তরাজ্য) এর ব্যক্তি বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বন্দুয়া দৌলতপুর রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফুলগাজী উপজেলায় অবস্থিত একটি অব্যবহৃত রেলওয়ে স্টেশন।  ইতিহাস ফেনী জেলার পিছিয়ে পড়া উত্তরাঞ্চলের জনগোষ্ঠির জেলা সদরের সাথে যাতায়াতের পাশাপাশি ত্রিপুরার বিলোনিয়া হয়ে বাংলাদেশের বিলোনিয়া দিয়ে ফেনী থেকে আসামের সাথে যোগাযোগ স্থাপনের জন্য ১৯২৯ সালে এ রেলপথ চালু করে আসাম বেঙ্গল রেলওয়ে কোম্পানি। ২৮ কিলোমিটার এই রেলপথে বন্দুয়া দৌলতপুরসহ ৯টি রেলওয়ে স্টেশন তৈরি করা হয়। তৎকালীন ব্রিটিশ সরকারের অর্থায়নে এ রেললাইনের কাজ সম্পন্ন হয়। প্রথমদিকে এ লাইনে মালবাহী ট্রেন চলাচল করলেও ১৯৪৭ সালে ভারত বাংলাদেশ বিভাগের পর দুটি লাইন আলাদা হয়ে যায়। ভারতের অংশে ট্রেন চলাচল বন্ধ থাকলেও বাংলাদেশ অংশে বিলোনিয়া থেকে ফেনী মহকুমা শহরের সাথে যোগাযোগের জন্য একটি ট্রেন চালু করা হয়। সে সময় ফেনীর উত্তরাঞ্চলের মানুষের জেলা শহরের সাথে যোগাযোগের একমাত্র মাধ্যম ছিল এ রেলপথ। ১৯৭১ সালের পর রেল যোগাযোগের পাশাপাশি সড়ক যোগাযোগের উন্নতি হওয়ায় কদর কমে যায় এ রেলপথের। ব্যাপক লোকসানের কারণে ১৯৯৭ সালের ১৭ আগস্ট কর্তৃপক্ষ ফেনী-বিলোনিয়া রেলপথ বন্ধ ঘোষণা করে কর্তৃপক্ষ।  পরিষেবা বন্দুয়া দৌলতপুর রেলওয়ে স্টেশন দিয়ে ১৭ আগস্ট ১৯৯৭ সালের পর থেকে কোন ট্রেন চলাচল করে না।  তথ্যসূত্র  বিষয়শ্রেণী:ফেনী জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
বিনীতা আগরওয়াল একজন ভারতীয় কবি, সম্পাদক এবং তত্ত্বাবধায়ক। তিনি চারটি কবিতার বইয়ের লেখক এবং জলবায়ু পরিবর্তনের উপর একটি সংকলনের সম্পাদক। তিনি তাঁর কবিতা সংকলন দ্য সিল্ক অফ হাঙ্গার -এর জন্য ২০১৮ সালের রবীন্দ্রনাথ ঠাকুর সাহিত্য পুরস্কারের জন্য সংক্ষিপ্ত তালিকাভুক্ত হয়েছিলেন এবং যৌথভাবে পুরস্কারটি পেয়েছিলেন। তিনি ঠাকুর সাহিত্য পুরস্কারের উপদেষ্টা বোর্ডে রয়েছেন। তিনি উসাওয়া লিটারারি রিভিউ-এর একজন কবিতা সম্পাদক।   প্রাথমিক জীবন এবং শিক্ষা  বিনীতা আগরওয়াল ১৯৬৫ সালের ১৮ই আগস্ট বিকানীরে জন্মগ্রহণ করেন। তিনি গুজরাটের আনন্দ এবং পশ্চিমবঙ্গের কালিম্পং ও কলকাতায় তাঁর বিদ্যালয় শিক্ষা শেষ করেন। পরে তিনি বরোদার মহারাজা সায়াজিরাও ইউনিভার্সিটি থেকে রাষ্ট্রবিজ্ঞানে স্নাতক ও স্নাতকোত্তর ডিগ্রি পান এবং অ্যাপটেক থেকে কম্পিউটার প্রোগ্রামিংয়ে ডিপ্লোমা সম্পন্ন করেন।   লেখা  বিনীতা আগরওয়ালের কবিতা এশিয়ানচা, কনস্টেলেশনস, দ্য ফক্স চেজ রিভিউ, পি রিভার জার্নাল, ওপেন রোড রিভিউ, স্টকহোম লিটারারি রিভিউ, পোয়েট্রি প্যাসিফিক এবং অন্যান্য জার্নালে প্রকাশিত হয়েছিল। তিনি উসাওয়া লিটারারি রিভিউ-এর কবিতা সম্পাদক হিসেবে কাজ করেছেন।  তিনি জয়ন্ত মহাপাত্র, পাবলো নেরুদা এবং রুমির কাজ দ্বারা প্রভাবিত হয়েছিলেন। তিনি অস্তিত্বের ক্ষোভ এবং নারীর ক্ষমতায়নের মতো বিষয়বস্তু ও প্রসঙ্গ নিয়ে কবিতা লেখেন। তিনি কবিতার চারটি বইয়ের লেখক, সেগুলি হলো: টু ফুল মুনস, ওয়ার্ডস নট স্পোকেন, দ্য লংগেস্ট প্লেজার এবং দ্য সিল্ক অফ হাঙ্গার। টু ফুল মুনস বইটি জন্ম, মৃত্যু, অস্তিত্ব, পরিবার, আত্মা এবং হৃদয়ের মতো বিষয়গুলি অন্বেষণ করে।  ২০২০ সালে, তিনি ওপেন ইওর আইজ: অ্যান অ্যানথলজি অন ক্লাইমেট চেঞ্জ শিরোনামের একটি সংকলনের সম্পাদনা করেছিলেন। এতে ৬৩ জন ভারতীয় লেখকের লেখা কবিতা এবং গদ্য রয়েছে। এটি প্রাকৃতিক বিশ্বের সাথে মানুষের সম্পর্ক অনুসন্ধান করে। তিনি সুকৃতা পল কুমারের সাথে ২০২০ - ২১ ইংরেজিতে ভারতীয় কবিতার ইয়ারবুক সহ-সম্পাদনা করেছেন।   সম্মান    ভারতের সমসাময়িক সাহিত্য পর্যালোচনা দ্বারা ২০১১ সালের সেরা নেট পুরস্কারের জন্য মনোনীত।  ইংরেজি বিভাগে গায়ত্রী গামার্শ মেমোরিয়াল অ্যাওয়ার্ড জিতেছেন (২০১৫)।  টলগ্রাস রাইটার্স গিল্ড পুরস্কার (২০১৭) এ দ্বিতীয় পুরস্কার জিতেছেন।  প্রভার্স পোয়েট্রি প্রাইজ (২০১৭)।  তিনি রবীন্দ্রনাথ ঠাকুর সাহিত্য পুরস্কারের (২০১৮) জন্য সংক্ষিপ্ত তালিকাভুক্ত ছিলেন।    তথ্যসূত্র    বহিঃসংযোগ        বিষয়শ্রেণী:ভারতীয় কবি বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:রাজস্থানের লেখিকা